ประจำเดือนชอบมา 2 รอบต่อเดือน รอบแรกจะมาประมาณ 3-4 วัน รอบสองจะมา ประมาณ 2-3 วัน แต่รอบ 2 จะมาน้อย เวลาประจำเดือนรอบ 2 มา จะมีอาการเวียนหัวแล้วจะอ้วก ส่วนรอบแรกที่มาจะไม่มีอาการอะไรเรยค่ะ แต่อาการที่ประจำเดือนรอบ 2 มาแล้วมีอาการเวียนหัวแล้วจะอ้วก พึ่งมีอาการมา 3-4 เดือนแล้วค่ะ แต่ถ้าประจำเดือนมา 2 รอบต่อเดือนนนี่เป็นมา เกือบ 2 ปีแล้วค่ะหนูอยากรู้ว่าหนูเป็นอะไรค่ะ ทำไมถึงมีอาการแบบนี้
สวัสดีค่ะ การมีประจำเดือนมา 2 รอบต่อเดือน หรือมาถี่กว่า 22 วันนับจากครั้งก่อน อาจไม่ใช่เลือดประจำเดือน แต่เป็นเลือดออกจากความผิดปกติอื่นๆเช่น-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์